
LIETUVOS RESPUBLIKOS
MOKESČIO UŽ APLINKOS TERŠIMĄ ĮSTATYMO NR. VIII‑1183 
9 IR 11 STRAIPSNIŲ PAKEITIMO 
ĮSTATYMAS

2020 m.		d. Nr.  
Vilnius

1 straipsnis. 9 straipsnio pakeitimas
Pakeisti 9 straipsnio 5 dalies 8 punktą ir jį išdėstyti taip:
„8) ginčai dėl valstybės įmonės Žemės ūkio informacijos ir kaimo verslo centro sprendimai sprendimų dėl mokesčio apskaičiavimo ir sumokėjimo privaloma ikiteismine tvarka nagrinėjami Mokestinių ginčų komisijoje prie Lietuvos Respublikos Vyriausybės. Mokestinių ginčų komisijos prie Lietuvos Respublikos Vyriausybės sprendimai gali būti skundžiami teismui;“.

2 straipsnis. 11 straipsnio pakeitimas
Pakeisti 11 straipsnio 5 dalį ir ją išdėstyti taip:
„5. Ginčai dėl mokesčio už aplinkos teršimą apskaičiavimo, deklaravimo ir sumokėjimo privaloma ikiteismine tvarka nagrinėjami Mokestinių ginčų komisijoje prie Lietuvos Respublikos Vyriausybės. Mokestinių ginčų komisijos prie Lietuvos Respublikos Vyriausybės sprendimai gali būti skundžiami teismui. Aplinkos ministerijos įgaliotos institucijos individualūs administraciniai aktai (sprendimai), pagal kuriuos apskaičiuoti ir nurodyti sumokėti mokestis už aplinkos teršimą ir (ar) su šiuo mokesčiu susijusios baudos, taip pat Valstybinės mokesčių inspekcijos individualūs administraciniai aktai (sprendimai), pagal kuriuos apskaičiuoti su mokesčiu susiję delspinigiai ar palūkanos, atsisakyta grąžinti (įskaityti) mokesčio permoką ar sumokėtą per didelę baudą, delspinigius ar palūkanas, atliktas mokesčio permokos, baudos, delspinigių ar palūkanų įskaitymas (grąžinimas), neatleista nuo baudų, delspinigių ar palūkanų mokėjimo, skundžiami Mokestinių ginčų komisijai Lietuvos Respublikos ikiteisminio ginčų dėl mokesčių nagrinėjimo tvarkos įstatymo nustatyta tvarka.“

3 straipsnis. Įstatymo įsigaliojimas, įgyvendinimas ir taikymas
1. Šis įstatymas, išskyrus šio straipsnio 2 dalį, įsigalioja 2021 m. liepos 1 d.
2. Lietuvos Respublikos aplinkos ministerija ar jos įgaliota institucija iki 2021 m. birželio 30 d. priima šio įstatymo įgyvendinamuosius teisės aktus.
3. Skundai, įteikti paštui tiesiogiai arba išsiųsti elektroninių ryšių priemonėmis iki šio įstatymo įsigaliojimo, nagrinėjami iki šio įstatymo įsigaliojimo galiojusia tvarka.


Skelbiu šį Lietuvos Respublikos Seimo priimtą įstatymą.


Respublikos Prezidentas
